# Bogeria

La bogeria és el l'estat o comportament de qui ha perdut la raó o pateix una malaltia mental. També fa referència a una inclinació incontrolada envers algú o alguna cosa.

## Citacions

* Els savis viuen per als bojos i els bojos per als savis.
    (en italià) I savii vivono per i pazzi, e i pazzi per i savii.
       Candelaio. Act II. — Giordano Bruno
* Sovint la passió fa tornar boig l'home més hàbil, i fa tornar habils els més necis.
    (en francès) La passion fait souvent un fou du plus habile homme, et rend souvent les plus sots habiles.
       Màximes, 1664. — François de La Rochefoucauld
* L'esperança és la més gran de les nostres bogeries.
    (en francès) L'espérance est la plus grande de nos folies.
       Journal d'un poète, 1867. — Alfred de Vigny
* Les grans obres del món sempre han estat fetes pels bojos.
    (en francès) Les grandes oeuvres de ce monde ont toujours été accomplies par des fous.
       — Anatole France
* La imperfecció és bellesa, la bogeria és geni i el millor és ser absolutament ridícul que absolutament avorrit.
    (en anglès) Imperfection is beauty, madness is genius and it's better to be absolutely ridiculous than absolutely boring.
       — Marilyn Monroe
* Quan es parla d'estar enamorat com un boig s'exagera; en general, s'està enamorat com un ximple.
    (en castellà) Cuando se habla de estar enamorado como un loco se exagera; en general, se está enamorado como un tonto.
       — León Daudí
* El que importa no és saber si un home és boig o no és boig, i fins i tot és una cosa útil i profitosa per la salut creure en la pròpia bogeria perquè és l'única manera d’estar per damunt dels altres i de fer alguna cosa notable i digna d’esment en la vida.
       Els treballs perduts, 1989. — Joan Francesc Mira
* Aquell/aquella que escriu és el que controla la seva bogeria a través de la paraula, que sap que és un boig i, per tant, no és tan boig o només és boig perquè encara creu que pot escriure...
       Digues que m'estimes encara que sigui mentida, 1991. — Montserrat Roig

## Dites populars

* A boig i a cavaller, tot li està bé.
* A qui sigui boig com en Rabassa, que li piquin el cap amb una maça.
* Bella lluna nova, d'aquí a tres dies boja.
* Boigs compren i savis rompen.
* Boigs fan bitlles.
* Boja per boja, vinguen diners.
* Cervell de gat negre, fa passar la bogeria. Altres diuen que al revès, menjar-lo fa tornar boig.
* Déu nos guard de boig en lloc estret.
* Dona boja i burro guit, bon partit.
* El boig no té judici i l'enamorat no té seny.
* El casament de la Bordeta: un boig amb una ximpleta.
* El que el boig fa a la darreria, ho fa el savi a la primeria.
* Els savis compren, i els boigs rompen.
* Joc de focs, joc de boigs.
* L'enciam, ben salat, força vinagre, ben oliat, per mans de boig remenat.
* La llet és boja.
* Les bogeries de Carnestoltes per Tots Sants surten a llum.
* Llonganissa i ous fregits tornen bojos els marits.
* Lo que el boig fa a la darreria, fa el savi a la primeria.
* Més val un boig conegut que un savi per conèixer.
* No hi ha cap boig que apedrec sa seva teulada.
    (var.) Cap boig s'apedrega la teulada.
    (var.) No hi ha cap boig que es tiri terra a la vista.
* No hi ha març que no marcegi, ni boig que no bogegi, ni fill d'ase que no brami.
* Per als boigs tot l'any és Carnestoltes.
* Per Sant Antoni fes el toni, per Sant Sebastià comença a bogejar.
* Per Sant Sebastià, ja es comença a bogejar.
* Quan lo vell fa bogeries, no li passen en vint dies.
* Qui darrer de l'enciam no beu vi, o boig o mesquí.
* Qui és boig de natura, mai se'n cura.
* Qui fa com los altres, no és ni boig ni savi.
* Qui no menja per Sant Joan, és boig o no té pa.
* Sap més un boig a casa seva que un savi a casa d'altri.
* Tantes ne diu lo boig, que algunes n'endevina.
    (var.) Tantes ne diu un boig, que per fi una n'acerta.

## Frases fetes

* Estar com una cabra (o boig com una cabra).

## Referències

* ↑ Harbottle, Thomas Benfield; Dalbiac, Philip Hugh. Dictionary of Quotations (Italian). London: Swan Sonnenschein, 1909.
* ↑ La Rochefoucauld, François de. Màximes. Barcelona: Biblioteca Popular de L'Avenç, 1906 [Consulta: 1544582005].
* 1 2 «Citations et proverbes». Evene, cop. 1999. [Consulta: 24 abril 2014].
* ↑ «Marilyn Monroe in her own words» (en anglès). Stylist, cop. 2010. Arxivat de l'original el 1406151436. [Consulta: 25 juliol 2012].
* ↑ Doval, Gregorio. 1001 citas y frases ingeniosas sobre el Amor, el Sexo y el Matrimonio. Madrid: Santos Rodríguez, 2008. ISBN 9788497634236.
* ↑ Mira, Joan F. Els treballs perduts. València: Eliseu Climent, 1989. ISBN 8475022545 [Consulta: 1543402004].
* ↑ Roig, Montserrat. Digues que m'estimes encara que sigui mentida. Barcelona: Edicions 62, 1991. ISBN 8429732810.
* 1 2 3 4 5 6 7 8 9 10 11 12 13 14 15 16 17 18 Alcover, Antoni M.; Moll, Francesc de B. «bogeria». A: Diccionari català-valencià-balear. Barcelona: IEC, 2002.
* ↑ Amades i Gelats, 1980.
* ↑ Amades, Joan. Llibre del temps que fa. Barcelona: Neotípia, 1938, p. 56-61 (Primer llibre de les set sivelles). $^{[Enllaçnoactiu]}$
* 1 2 3 4 Cinc mil refranys catalans i frases fetes populars, 1965.
* 1 2 3 4 5 Parés i Puntas, 1999.
* ↑ Piñeiro Costán; Ramos Ruiz; Puigmalet, 2013, p. 349, Trons a remolar.
* ↑ Conca, Maria (ed.). Els Refranys catalans. [València]: Tres i Quatre, 1988, p. 244. ISBN 8475022324.
* 1 2 3 Amades, Joan. Costumari català : el curs de l'any. Vol. I. Hivern. Barcelona: Salvat, 1950. $^{[Enllaçnoactiu]}$
* ↑ Correas Martínez; Gargallo Gil, 2003.
* ↑ «Cabra». Gran Diccionari de la Llengua Catalana. Barcelona: Grup Enciclopèdia Catalana. [Consulta: 16 agost 2013].
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942 [Consulta: 1544372010].

## Bibliografia

* Amades i Gelats, Joan. Refranys personals (en català). Barcelona: Selecta, 1980 (El tresor popular de Catalunya, núm. 5). ISBN 8476670486.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Piñeiro Costán, Montserrat; Ramos Ruiz, Jordi; Puigmalet, Joan. Beca Jaume Codina de Recerca d’Història Local (en català). El Prat de Llobregat: Ajuntament del Prat de Llobregat, 2013 (Col·lecció de textos locals). ISBN 978-84-87486-30-2 [Consulta: 21 febrer 2017].